1938. aasta jalgpalli maailmameistrivõistlused

1938. aasta jalgpalli maailmameistrivõistlused olid 3. maailmameistrivõistlused jalgpallis, mis toimusid 4.–19. juunini Prantsusmaal.

 Ajalugu 

Sõja ootuses Euroopas võõrustas kolmandat MM-finaalturniiri Prantsusmaa. Kuna 1934. aastal oli Mussolini finaalturniiri kasutanud natsiideede propagandaks ja sama tegi ka Hitler kaks aastat hiljem Berliini olümpiamängudega, oli FIFA-l 1938. aasta MM-i korraldaja valikul tõsiselt mõtlemisainet.

Argentina esitas oma kandidatuuri põhjendusega, et nemad sobiksid nii eurooplastele kui ameeriklastele. FIFA-l oli aga veel liiga selgelt meeles 1930. aasta MM, kus osales vaid 13 koondist ja neist ainult 4 Euroopast. Pealegi oli FIFA kasvanud lühikese ajaga 57-liikmeliseks, kusjuures enamuse moodustasid Euroopa riigid.

Just seetõttu otsustati kolmas MM-finaalturniir korraldada Euroopas. Berliinis toimunud FIFA kongressil 1936. aastal langes valik 15. augustil Prantsusmaale ning see oli omamoodi austusavaldus Jules Rimet'le, kes MM-i ideega aastaid tagasi oli lagedale tulnud.

Lõuna-Ameerikast oli seekord kohal vaid Brasiilia, sest MM-ist ilma jäänud Argentina ja Uruguay loobusid. See-eest olid esimest korda esindatud Aasia jalgpallurid Hollandi India näol.

Osavõtuks registreerus 15. veebruariks 1937 37 meeskonda, esimest korda olid tiitlikaitsja Itaalia ja korraldaja Prantsusmaa valikmängudest vabastatud.

Valikturniirist loobujaid oli 8; 27 koondist loositi 14. mail valikmängudeks gruppidesse ja paaridesse. Kodusõjast haaratud Hispaania ei osalenud valikturniiril.

MM-finaalturniirile pääses valikmängude kaudu küll 16 riiki, kuid Prantsusmaale tuli neid üks vähem, kuna Austria oli vahepeal Saksamaa poolt okupeeritud (vaata Anšluss). Seega pidi üks koondis avaringis vaba olema ning 5. märtsil Pariisis toimetatud loosimisel vedas Rootsil.

Turniiri korraldus oli sama nagu neli aastat varem Itaalias: taas mängiti olümpiasüsteemis. MM-i mängud peeti üheksas linnas: Antibes'is, Bordeaux's, Le Havre'is, Lille'is, Marseilles, Pariisis, Reimsis, Strasbourgis ja Toulouse'is.

Mängukohad
Linn  Staadion Antibes  Stade du Fort Carrée Bordeaux  Parc de Lescure Le Havre  Stade de la Cavée Verte Lille  Stade Victor Boucquey Marseille  Stade Vélodrome Pariis  Parc des Princes Pariis  Stade Olympique de Colombes Reims  Stade Vélodrome Municipale Strasbourg  Stade de la Meinau Toulouse  Stade Chapou

Tulemused
Kaheksandikfinaalid

Lisamängud

Veerandfinaalid

Lisamäng

Poolfinaalid

Kolmanda koha mäng

Finaal

 Edukaimad väravalööjad 

8 – Leonidas da Silva (Brasiilia)
7 – Gyula Zsengeller (Ungari)
5 – Silvio Piola (Itaalia)
4 – György Sárosi (Ungari)
4 – Gino Colaussi (Itaalia)
4 – Gustav Wetterström (Rootsi)
4 – Ernst Willimowski (Poola)

Välislingid
Ingliskeelne ülevaade

 1938. aasta jalgpalli maailmameistrivõistlused
Kategooria:Prantsusmaa jalgpall